## El CECOPI informa de l’inici dels treballs de buidatge de les campes de llot procedent del clavegueram

*** Les tasques de neteja i extracció de llots avancen en 141 aparcaments i soterranis
* El CECOPI treballa en el procediment per al nou repartiment i assignació de tasques del dispositiu de l’emergència**

La secretària autonòmica de Seguretat i Emergències, Irene Rodríguez, ha informat de les principals qüestions que s’han abordat en la reunió del CECOPI, en la qual han participat el conseller d’Emergències i Interior, Juan Carlos Valderrama, i la delegada del Govern a la Comunitat Valenciana, Pilar Bernabé.

Rodríguez ha detallat que, entre els punts tractats, “ens han informat que han començat ja els treballs de buidatge de les campes a on s’han depositat el llot procedent de les clavegueres, la qual cosa suposa una molt bona notícia per a continuar avançant amb els treballs de recuperació de la zona afectada per la DANA”.

A més, la secretària autonòmica ha assenyalat que el CECOPI “està treballant en el procediment per al repartiment de les tasques que s’han d’abordar en la següent fase de l’emergència per part dels dispositius implicats, com són els Bombers del Consorci Provincial, els Bombers Forestals de la Generalitat, els efectius de la UME i les empreses contractades per la Diputació de València per a dur a terme la neteja i extracció de llots en garatges i soterranis”.

Per a fer-ho, ha recordat Rodríguez “s’ha sol·licitat contínuament als ajuntaments que ens proporcionen una llista detallada de les necessitats detectades en cada municipi per a poder incorporar-les al nou pla de treball i definir de manera més detallada la nova fase dels treballs”.

Estos treballs se centraran, principalment, en estes tasques de neteja d’aparcaments, però també en la rentada de carrers en coordinació amb responsables del clavegueram per a evitar rebliments i buidatge de campes de residus, entre altres.

Finalment, la portaveu del CECOPI ha tornat a insistir que “les tasques de neteja i extracció de llots en aparcaments continuen a bon ritme” i que, en l’actualitat, “els treballs estan en progrés en 141 garatges i soterranis”.

Fecha: 21/12/2024